98/242/EY: Komission päätös, tehty 20 päivänä maaliskuuta 1998, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä syhalofoppi-butyylin, pyraflufeeni-etyylin ja atsafenidiinin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti)



Virallinen lehti nro L 096 , 28/03/1998 s. 0045 - 0046



KOMISSION PÄÄTÖS, tehty 20 päivänä maaliskuuta 1998, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä syhalofoppi-butyylin, pyraflufeeni-etyylin ja atsafenidiinin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti) (98/242/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 97/73/EY (2), ja erityisesti sen 6 artiklan 3 kohdan, sekä katsoo, että direktiivissä 91/414/ETY, jäljempänä "direktiivi", säädetään yhteisössä sallittujen, kasvinsuojeluaineisiin sisällytettävien tehoaineiden luettelon kehityksestä, hakijat ovat toimittaneet kolmea tehoainetta koskevat asiakirjat jäsenvaltioiden viranomaisille tehoaineiden sisällyttämiseksi direktiivin liitteeseen I, Dow Elanco Italia Srl toimitti tehoaine syhalofoppi-butyyliä koskevan asiakirjan Italian viranomaisille 30 päivänä huhtikuuta 1997, Nihon Nohyaku Co. Ltd toimitti tehoaine pyraflufeeni-etyyliä koskevan asiakirjan Belgian viranomaisille 16 päivänä kesäkuuta 1997, Dupont de Nemours (France) SA toimitti atsafenidiinia koskevan asiakirjan Espanjan viranomaisille 25 päivänä kesäkuuta 1997, kyseiset viranomaiset ovat toimittaneet komissiolle tulokset asiakirjojen täydellisyyden ensimmäisestä tarkastelusta ottaen huomioon liitteessä II ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset; tämän jälkeen hakijat toimittivat asiakirjat 6 artiklan 2 kohdan mukaisesti komissiolle ja muille jäsenvaltioille, syhalofoppi-butyyliä, pyraflufeeni-etyyliä ja atsafenidiinia koskevat asiakirjat toimitettiin pysyvälle kasvinsuojelukomitealle 16 päivänä joulukuuta 1997, direktiivin 6 artiklan 3 kohdassa vaaditaan, että asiakirja on vahvistettava yhteisön tasolla, jotta sitä voidaan pitää periaatteessa hyväksyttävänä direktiivin liitteessä II ja ainakin yhden kyseistä tehoainetta sisältävän kasvinsuojeluaineen osalta liitteessä III säädettyjen tietovaatimusten mukaisesti, tällainen vahvistaminen on tarpeen, jotta asiakirjan yksityiskohtaista tarkastelua voidaan jatkaa ja jäsenvaltioille voidaan antaa mahdollisuus myöntää tätä tehoainetta sisältävien kasvinsuojeluaineiden käyttämiseen tilapäisiä lupia mainitun direktiivin 8 artiklan 1 kohdan edellytysten mukaisesti ja erityisesti sen edellytyksen mukaisesti, joka koskee tehoaineen ja kasvinsuojeluaineen yksityiskohtaisen arvioinnin tekemistä direktiivin vaatimukset huomioon ottaen, tämä päätös ei vaikuta siihen, etteikö hakijalla voida pyytää lisätietoja, jos yksityiskohtaisissa tutkimuksissa ilmenee, että tällaisia tietoja tarvitaan päätöksentekoon, jäsenvaltioiden ja komission välillä on sovittu, että Italia jatkaa syhalofoppi-butyyliä koskevien asiakirjojen yksityiskohtaista tutkimista, Belgia jatkaa pyraflufeeni-etyyliä koskevien asiakirjojen yksityiskohtaista tutkimista ja Espanja jatkaa atsafenidiinia koskevien asiakirjojen yksityiskohtaista tutkimista, Italia, Belgia ja Espanja antavat komissiolle mahdollisimman pian ja viimeistään yhden vuoden kuluessa kertomuksen tutkimuksen lopputuloksista siten, että mukana on suositus tehoaineen sisällyttämisestä tai sisällyttämättä jättämisestä luetteloon ja kaikista siihen liittyvistä edellytyksistä; tämän kertomuksen saamisen jälkeen yksityiskohtaisia tutkimuksia jatketaan kaikkien jäsenvaltioiden asiantuntemuksella pysyvässä kasvinsuojelukomiteassa, ja tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavien asiakirjojen katsotaan periaatteessa täyttävän liitteessä II ja ainakin yhden kyseistä tehoainetta sisältävän kasvinsuojeluaineen osalta direktiivin liitteessä III säädetyt tietovaatimukset, kun otetaan huomioon ehdotetut käyttöedellytykset: 1. Dow Elanco Italia Srl:n komissiolle ja jäsenvaltioille toimittama syhalofoppi-butyylin sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 16 päivänä joulukuuta 1997. 2. Nihon Nohyaku Co. Ltd:n komissiolle ja jäsenvaltioille toimittama pyraflufeeni-etyylin sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 16 päivänä joulukuuta 1997. 3. Dupont de Nemours (France) SA:n komissiolle ja jäsenvaltioille toimittama atsafenidiinin sisällyttämiseksi tehoaineena direktiivin 91/414/ETY liitteeseen I tarvittava asiakirja, joka jätettiin pysyvän kasvinsuojelukomitean käsiteltäväksi 16 päivänä joulukuuta 1997. 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä maaliskuuta 1998. Komission puolesta Franz FISCHLER Komission jäsen (1) EYVL L 230, 19.8.1991, s. 1 (2) EYVL L 353, 24.12.1997, s. 26